Komu þotunum hratt en ekki örugglega í loftið Innanhús samskipti milli sérfræðinga Boeing flugvélaframleiðandans gefa til kynna að þeir hafi ekki veitt eftirlitsstofnunum viðunandi upplýsingar um MAX þoturnar . 10. janúar 2020 MAX þotur við verksmiðjur Boeing . Mynd : SounderBruce / CreativeCommons 4.0 ) Það var stjórnendum Boeing greinilega mikið kappsmál að þeir flugmenn , sem reynslu höfðu af eldri gerðum af Boeing 737 þotum , þyrftu ekki að fara í gegnum þjálfun í flughermi áður en þeir settust undir stýri á nýju MAX þotunum . Og til að ná þessu fram virðast háttsettir starfsmenn flugvélaframleiðandans , þar á meðal yfirflugstjórar , ekki hafa komið hreint fram í samskiptum sínum við flugmálayfirvöld og flugfélög hér og þar um heiminn . Hluti sérfræðinga Boeing dregur líka í efa að þoturnar séu öruggar . Þannig spyr starfsmaður Boeing samstarfsmann sinn hvort hann myndi fara með fjölskyldu sína um borð í MAX flugvél . Sá svaraði því neitandi . Þetta er meðal þess sem lesa má í afritum af tölvupóstsamskiptum sérfræðinga flugvélaframleiðandans þar sem málefni MAX þotanna eru til umræðu . Þessi gögn voru afhend bandaríska þinginu nýverið og hafa fjölmiðlar víða um heim fjallað um þau síðastliðinn sólarhring . Stjórnendur Boeing hafa beðist velvirðingar á orðbragðinu sem hluti sérfræðinga flugvélaframleiðandans notaði í samskiptum sínum tengslum við störf sín . Og þarna eru ekki aðeins að finna tölvupóstsendingar þar sem starfsmenn státa sig af því að komast hjá beiðnum um sérstaka þjálfun flugmanna . Einnig leynast dæmi um niðrandi orðalag í garð starfsmanna flugfélaga eins og Malindo Air , dótturfélags Lion Air , en MAX þota á vegum þess síðarnefnda fórst 29. október í hittifyrra með 189 manns innanborðs . Í mars í fyrra hrapaði svo þota Ethiopian Airlines með 157 manns og í kjölfarið voru þoturnar kyrrsettar . Tíu mánuðum síðar varir flugbannið ennþá en Icelandair er eitt þeirra flugfélaga sem hafði fengið afhentar MAX þotur áður en kyrrsetning gekk í gegn . Hefur Bogi Nils Bogason , forstjóri Icelandair Group , sagt stöðuna vegna ástandsins vera fordæmalausa . Fréttir Icelandair breytir reglum og gjöldum Nú er ekki lengur hægt að breyta Economy Light farmiðum hjá Icelandir . Og sem fyrr eru margir mættir . Tölvupóstur : turisti hja turisti.is